Propozície celoslovenskej postupovej súťaže
výtvarnej a literárnej tvorby detí a školskej mládeže
Cesty za poznaním minulosti, I. ročník 

Vyhlasovateľ:
Múzeum SNP Banská Bystrica
Slovenský zväz protifašistických bojovníkov 

Záštitu nad podujatím prevzal:
Marek Maďarič, Minister kultúry Slovenskej republiky

Hlavní partneri:
OblV SZPB  Slovenskej republiky
VÚC  Slovenskej republiky
KŠÚ  Slovenskej republiky
Metodické centrá  Slovenskej republiky

Organizátor:
Múzeum SNP Banská Bystrica
Slovenský zväz protifašistických bojovníkov

Odborný garant:
univ. prof.,  PaedDr. Vladimír Patráš, CSc. 
Dr. Miroslav Bárdi
Mgr. Eva Beňačková

Mediálni partneri:
Učiteľské noviny
Pedagogické rozhľady
Ročenka odbojárov

A.	Základné údaje

Základná charakteristika súťaže – celoslovenská postupová súťaž výtvarnej a literárnej tvorby s jednoročnou periodicitou. Súťaž je založená na dobrovoľnej činnosti žiakov a študentov ZŠ a SŠ, napomáha rozvíjať ich záujmy, nadanie a tvorivosť v oblasti výtvarnej a literárnej tvorby.

Poslanie súťaže
Cesty za poznaním minulosti je prvým ročníkom celoštátnej súťaže tvorivosti detí a mládeže vyhlásenej pri príležitosti 65. výročia SNP. Plynule nadväzuje na päť ročníkov regionálnej súťaže, ktorú Múzeum SNP s OblV SZPB v Banskej Bystrici organizovalo s viacerými inštitúciami od roku 2003. Stretla sa s pozitívnym ohlasom medzi mladými tvorcami a ich pedagógmi. Súťaž má podporiť najmä tvorivosť detí a mládeže tak, aby pretransformovali svoje pocity, sny, túžby do výtvarnej a literárnej podoby. Je to súťaž o nich a pre nich prepojená so vzťahom k histórii. Pri tvorbe sa zoznámia s jednotlivými výtvarnými technikami a literárnymi formami, pričom si vytvárajú vzťah k tvorbe a umeleckým hodnotám. Súťaž prispeje k vyhľadávaniu talentov z oblasti literárnej a výtvarnej tvorby, vedie k samostatnej tvorivej činnosti, prispieva k účelnému a efektívnemu využívaniu voľného času, vytvára podmienky prezentácie vlastnej tvorby priamo v Múzeu SNP formou výstavy najlepších ocenených prác. 

B.	Priebeh súťaže

Súťažné kategórie:
1. kategória          deti  od 6 do 10 rokov   (žiaci 1. – 4. ročníka ZŠ, ZUŠ, špeciálnych škôl)
2. kategória          deti  od 11 do 15 rokov (žiaci 5. – 9. ročníka ZŠ, ZUŠ, špeciálnych škôl,
				                             žiaci 1. – 4. ročníka osemročných gymnázií)
3. kategória	mládež od 16 do 18 rokov (študenti SŠ , 5. – 8. ročníka osemročných 
                                                  gymnázií, ZUŠ, klienti výchovno-vzdelávacích inštitúcií 
                                                  pre mládež)

Vo všetkých kategóriách sa súťaží osobitne vo výtvarnej a literárnej tvorbe.

Organizačné zabezpečenie a riadenie súťaže
Súťaž je dvojkolová.

1.	Prvé kolo sa bude realizovať v jednotlivých krajoch Slovenskej republiky. Uzávierka 1. kola súťaže do 11. mája 2009. 

     Literárne a výtvarné práce zasielajte 

     Bratislavský kraj          Oblastný výbor SZPB Bratislava             Frišová Katarína 
                                             Štúrova 8, 815 72 Bratislava                    tel.: 02/52962510
      
     Trnavský kraj               Oblastný výbor SZPB Senica                   RSDr. Rosová Milina
                                             Továrenská 530, 905 01 Senica                tel.: 034/6512834,
     
     Trenčiansky kraj          Oblastný výbor SZPB Trenčín                 Plevová Katarína
                                             Železničná 3 (kasárne SNP),                    tel.: 032/7434254
          911 01 Trenčín
      
     Žilinský kraj                  Oblastný výbor SZPB Martin                  Trpišová Mária                                                             
                                             Kollarová 90, 036 01 Martin                    tel.: 043/4238667
     
     Banskobystrický kraj    Oblastný výbor SZPB Banská Bystrica   Jozef  Knopp, 
                                              Štefánikovo nábrežie 7                             tel.:048/4125017
                                              974 01Banská Bystrica 
       
     Košický kraj                   Oblastný výbor SZPB Košice                  Mrvová Katarína, 
                                              Moldavská 8, 040 01 Košice                    tel.: 055/6427229
      
     Prešovský kraj                Oblastný výbor SZPB Bardejov              RSDr. Gibeľ Milan,
                                               Mihaľov 2, 085 01 Bardejov                   mob: 0903393246,
     
     Nitriansky kraj               Oblastný výbor SZPB Nitra                     Haringová Karolína                                              
                                               Farská 5, 949 11 Nitra                              tel.: 037/6517501 

V každom kraji sa vytvoria 2 komisie pre literárnu a výtvarnú časť súťaže zloženú z odborníkov, zástupcov OblV SZPB, VÚC, KŠÚ a Múzea SNP, ktorí vyberú najlepšie práce v jednotlivých krajoch do 24. mája 2009.

Vyhodnotenie prvého kola súťaže: 
13. máj 2009  Banskobystrický kraj
14. máj 2009  Žilinský kraj
15. máj 2009  Bratislavský kraj
18. máj 2009  Košický kraj
19. máj 2009  Prešovský kraj
20. máj 2009  Trenčiansky kraj
21. máj 2009  Trnavský kraj
22. máj 2009  Nitriansky kraj

2.	Termín zaslania prác do druhého, celoslovenského kola je do 25. mája 2009 na adresu Múzea SNP. Každý kraj bude mať koordinátora zodpovedného za priebeh súťaže, výber a zaslanie najlepších prác do druhého, celoslovenského kola.
Slávnostné vyhodnotenie druhého, celoslovenského kola bude 2 júnový týždeň.
Ocenení jednotlivci a školy dostanú informáciu telefonicky a e-mailom.
V mesiacoch august - september 2009 bude výstava ocenených výtvarných a literárnych prác v Múzeu SNP, literárne práce budú prezentované aj v partnerských médiách.
Vyhlásenie, propozície, priebeh, vyhodnotenie súťaže na internetových stránkach organizátora a partnerov súťaže.

Prezentácia výtvarných a literárnych prác:      august – september 2009
Vyhodnotenie súťaže:                                       2. júnový týždeň 2009
Uzávierka 2. kola súťaže:                                25. máj 2009
Uzávierka 1. kola súťaže:                                11. máj 2009
Vyhlásenie súťaže:                                           február 2009

Finančné zabezpečenie súťaže
Súťaž je financovaná v rámci projektu Múzea SNP podaná na MK SR.
Organizátor a hlavní partneri oboch stupňov súťaže môžu využívať financie sponzorov.

Spôsob hodnotenia súťaže
1.	Organizátor súťaže zostavuje pre objektívne hodnotenie súťažiacich odbornú porotu v rozsahu 3 – 7 členov podľa svojich možností.
2.	Pri zostavovaní porôt budeme dbať na odbornosť, objektívnosť a korektnosť každého člena. V prípade, ak členom poroty sa stane pedagóg, ktorý viedol súťažiaceho, je potrebné dbať, aby sa dodržiavali objektívne a spravodlivé kritéria pri udeľovaní cien.
3.	Organizátor zabezpečí pre členov odbornej poroty možnosť oboznámiť sa s dielom a zabezpečiť potrebný čas na prečítanie a posúdenie jednotlivých literárnych prác.
4.	Organizátori súťaže udelia diplomy a ceny za 1., 2. a 3. miesto na základe návrhu príslušnej poroty. Do vyššieho stupňa súťaže postupujú najlepšie a ocenené práce z regionálnych kôl. Organizátori jednotlivých stupňov súťaže zabezpečia pre súťažiacich udelenie diplomov a cien.

Porota
Vytvorenie poroty
Prihlásené súťažné práce hodnotí porota v nasledovnom zložení:
- porota nižšieho stupňa súťaže:		predseda poroty
						2 – 3 špecialisti pre literárnu časť súťaže
						2 – 3 špecialisti pre výtvarnú časť súťaže
						kmeňový člen poroty literárnej a výtvarnej časti

Predsedom poroty musí byť človek všeobecne vnímaný ako nestranný v posudzovaní prác. Na regionálnej úrovni súťaže doporučujeme zvoliť za predsedu člena SZPB daného regiónu, ktorý by mal mať skúsenosti s kreatívnou záujmovou činnosťou detí a mládeže.

Špecialista pre literárnu časť súťaže by mala byť osobnosť literárne činná alebo osobnosť so vzdelaním v jazykovej oblasti.

Špecialista pre výtvarnú časť súťaže by mala byť osobnosť umelecky činná alebo pedagóg so zameraním na výtvarné umenie.

Kmeňový člen poroty by mal byť odborný pracovník  Múzea SNP, ktorý profesne pôsobí  ako historik, výtvarník, pracovník s jazykovedným vzdelaním (korektor).

Kritériá hodnotenia diel pre porotu
Základným kritériom hodnotenia súťažných diel je originalita, kreatívnosť, tvorivosť. Pred hodnotením porota musí posúdiť správnosť zaradenia diel do jednotlivých kategórií. 

Zásady rozhodovania poroty
Zasadania poroty sú neverejné a konečné výsledky sú vyhlásené na oficiálnom vyhodnotení súťaže.

Rozhodovanie  poroty prebieha na regionálnej úrovni a následne na celoslovenskej úrovni.

Porota musí posúdiť každé prihlásené dielo. V prípade akýchkoľvek nejasností má predseda poroty právo na základe vlastného rozhodnutia alebo upozornenia člena poroty zastaviť hodnotenie poroty a zopakovať ho.

Ak sa porota nadpolovičnou väčšinou zhodne, že niektorá kategória nespĺňa kvalitou kritériá súťaže, nebudú sa v tejto kategórii udeľovať ceny.

Výsledky práce poroty sú platné, ak písomný záznam z hodnotenia poroty a výsledkov podpíše predseda poroty. 

     Povinnosti účastníka súťaže
Zasielané práce do literárnej a výtvarnej súťaže musia mať uvedené:
- meno, priezvisko autora
- dátum narodenia
- kategória
- úplná adresa školy aj s PSČ
- trieda, meno pedagóga, ktorý žiaka viedol
- telefonický kontakt, e-mailový kontakt

Organizátor si vyhradzuje právo na využitie zaslaných prác pre ďalšie nekomerčné aktivity a ich reprodukciu v tlači. Literárne a výtvarné práce sa nevracajú.

Kontakt na organizátora súťaže:
Múzeum SNP, Kapitulská 23, 974 01 Banská Bystrica, www.muzeumsnp.sk
Mgr. Ingrid  Haringová, mobil: 0918 899 412, e-mail: akcie@muzeumsnp.sk
Tel. kontakt: 048/4123258, 048/2451101

Kancelária Ústrednej rady Slovenského zväzu protifašistických bojovníkov
Štúrova 8,  815 72  Bratislava,  www.szpb.sk
RSDr. Petr Švanda, CSc., sekretariat@szpb.sk
Tel. kontakt: 02/52962464